Suolelių tvenkinys
55°25′53″ š. pl. 25°37′16″ r. ilg.﻿ / ﻿55.43139°š. pl. 25.62111°r. ilg.﻿ / 55.43139; 25.62111 Suolelių tvenkinys - tvenkinys Lietuvoje, Utenos rajone, 7 km į pietus nuo Utenos. Sudarytas užtvenkus bevardį upelį (Viržintėlės intakas, Krašuonos baseinas) 1,8 km nuo jo žiočių. Tvenkinio ilgis iš pietvakarių į šiaurės rytus - 0,38 km, plotis - iki 0,22 km. Altitudė 149,2 m. Krantai aukštoki, apaugę medžiais ir krūmais. Aplink tvenkinį auga miškeliai, plyti pievos. Šalia įsikūrę Suolelių ir Aukštakalnio kaimai. Pietinėje pakrantėje yra paplūdimys.